**Kohaliku omaalgatuse programmi kevadvooru toetused jagatud**

Kohaliku omaalgatuse programmi 2023. aasta kevadvoorus esitati arenduskeskusele 22 taotlust: kogukonna arengu meetmesse – 11, investeeringute ja kogukonnateenuse arendamise meetmesse – 11.

Hindamisele läks kokku 20 taotlust: 10 kogukonna arengu meetme ja 10 investeeringute ja kogukonnateenuste arengu meetme taotlust.

Hindamiskomisjon tegi ettepaneku toetada 10 projekti.

Hindamiskomisjoni ettepanekule toetudes tegi Hiiumaa Arenduskeskuse juhataja otsuse toetada järgmisi projekte:

Kogukonna areng:

1. Hiiumaa Käsitööselts - Suvine käsitöö- ja omatoodangu laat 2023, toetussumma 2300 eurot
2. Mittetulundusühing Suuremõisa Loss - Suuremõisa lossipäevade korraldamine ja läbiviimine 2.–3. juunil 2023, toetussumma 1 000 eurot
3. Putkaste Külaselts - Hiiumaa 5. Öölaulupeo korraldamine – 2500 eurot
4. MTÜ Vananaistesuvi - Saunamaa Hiiumaa – 2430 eurot
5. MTÜ Hiiumaa Poistekoor - Hiiumaa tütarlastekoori ja Hiiumaa poistekoori 5. hooaja tegevuste toetamine – 2500 eurot

Investeeringud ja kogukonnateenuse arendamine:

1. Orjaku Külaselts - Külakeskuse tehniliste vahendite kaasajastamine - 1 013,75 eurot
2. Hiiumaa Käsitööselts - Aknad II – 4000 eurot
3. Haridusselts EDU - Puski õigeusu kiriku kellatorni uksed ja luugid – 2916 eurot
4. Hiiumaa Laskespordi Klubi - Hiiumaa laskespordi tegevuse arendamine – 3915 eurot
5. Hiiumaa Tenniseklubi - MTÜ Hiiumaa Tenniseklubi väliväljakute kastmissüsteemide uuendamine – 4000 eurot

Taotletav toetuse kogusumma oli 55 023,55 eurot. Kevadvoorus oli taotluste rahastamiseks maakonnal vahendeid 27 000 eurot.

Otsused on taotlejatele välja saadetud.